Sekolah Menengah Kebangsaan Taman Melati

Sekolah Menengah Kebangsaan Taman Melati200px
Lencana SMK Taman MelatiAlamat Jalan Melati Utama 2, Setapak, 53100, Kuala Lumpur ,

3.2226°N 101.7280°ENombor Telefon 03-41055193Nombor Faks 03-41075193KlasifikasiSekolah Menengah Kebangsaan, Sekolah KerajaanMoto  Berdisiplin, Berilmu, BerjayaSlogan  SMKTM TERATASKod Sekolah WEA0224PengetuaPuan Dzaizatul Shikin binti MadrahimPenolong Kanan PentadbiranPuan Faridah binti AnPenolong Kanan Hal Ehwal PelajarPuan Zuhaidah binti Juhod Penolong Kanan KokurikulumEncik Galdiv Singh A/L NoratasinghKetua PelajarFaris Iskandar bin Khairol Mazman (2016/2017)

Azim Syameelutfi (2017/2018)

Sekolah Menengah Kebangsaan Taman Melati (SMKTM) merupakan sebuah Sekolah Menengah Kebangsaan yang terletak di Jalan Melati Utama 2, Kuala Lumpur.

Pada tahun 2021, Sekolah Menengah Kebangsaan Taman Melati memiliki murid seramai 855 orang. Sekolah ini mempunyai seramai 63 orang guru yang terdiri 12 guru lelaki dan 51 guru perempuan.

 Sejarah Sekolah 
SMK Taman Melati telah siap dibina pada November 1993. Bagi sesi persekolahan pertamanya pada tahun 1994, seramai 500 pelajar telah mendaftar di sekolah ini. Sebanyak 15 buah kelas yang menempatkan pelajar Tingkatan 1 dan 2 digunakan dengan barisan 10 orang tenaga pengajar di bawah pimpinan pengetua pertama, Datin Hajjah Khowilah bt Yusup.

Falsafah sekolah
Bahawasanya setiap pelajar di sekolah berkebolehan dan berpotensi untuk berkembang maju dari segi intelek, rohani, emosi dan jasmani. Dengan ini SMK Taman Melati akan memberi penumpuan dan penekanan kepada usaha-usaha meningkatkan peluang-peluang pembelajaran kepada tahap maksimum. Juga bertujuan memupuk pemantapan rohani dan fizikal berdasarkan kepercayaan dan kepatuhan kepada Tuhan. Dengan ini diharap dapat melahirkan manusia yang berilmu, tabah, berdaya saing dan ada ketahanan yang tinggi. Berketerampilan sejahtera rohani dan fizikal serta yakin bahawa ikram dan penyayang mampu menjadikan mereka manusia yang mulia dan berjaya mengharungi zaman sains dan teknologi serta mencapai wawasan kerajaan.

S - Sahsiah mulia amalan kami.

M - Mencapai kecemerlangan amalan kami.

K - Kebersihan dan keceriaan penyeri kawasan kami.

T - Tabah, tekun, penyayang janji kami.

M - Muafakat bersama itulah falsafah kami.

Matlamat
 Melahirkan pelajar yang berjaya dalam pelbagai bidang kemahiran untuk menjadi manusia yang produktif dan yang ke arah pembangunan negara.
 Melahirkan pelajar yang penyayang dan bersahsiah mulia melalui pemupukan, penghayatan dan nilai-nilai murni selaras dengan aspirasi negara.
 Mewujudkan iklim sekolah yang bersih dan menarik.
 Mencapai kecemerlangan dalam bidang akademik dan kokurikulum untuk menjadikan sekolah yang terbaik dalam Wilayah Persekutuan Kuala Lumpur.

Moto
Berdisiplin, Berilmu, Berjaya

- Disiplin diri adalah amat penting untuk mendapatkan ilmu pengetahuan dan hanya orang yang berilmu sahaja yang dijanjikan kejayaan.

Visi
SMK Taman Melati sebuah sekolah cemerlang menjelang 2020

Misi
Ke arah menjadikan SMK Taman Melati sebagai sekolah yang cemerlang di Kuala Lumpur, kami warganya akan :-

 Memastikan pencapaian kokurikulum sentiasa terbaik dan terus meningkat.
 Sentiasa memupuk nilai murni, disiplin kendiri dan sahsiah terpuji dalam melahirkan pelajar seimbang.
 Menggalakkan sebanyak mungkin penglibatan pelajar dalam bidang kokurikulum.
 Mempraktikkan keterampilan pentadbiran yang proaktif, cekap, telus dan tulus.
 Menyediakan prasarana dan persekitaran sekolah yang kondusif untuk pembelajaran.
 Memperkasa hubungan sekolah dengan masyarakat.
 Melahirkan rasa cinta pelajar terhadap sekolah dengan konsep “SEKOLAHKU SYURGAKU”.
 Menguasai kemahiran ICT.
 Memperkasa kemahiran bahasa Inggeris.

Tafsiran logo sekolah
 Obor-obor dan buku
Al-Quran ialah punca segala ilmu pengetahuan untuk kesejahteraan di dunia. Pengetahuan daripada buku perlu dicari. Obor ialah lambang penyuluh untuk menunjukkan jalan ke hadapan.

 Roda teknik
Melambangkan persediaan murid menghadapi zaman sains dan teknologi yang semakin canggih dan mencabar.

 Alat geometri, apit-G dan sesiku
Melambangkan kesepaduan dan keseimbangan matematik dan kemahiran dalam proses pembelajaran masa kini.

 Anak panah
Melambangkan wawasan pada masa hadapan yang padu meliputi semua aspek hidup, rohani, jasmani, intelek dan emosi.

 Warna-warna

 Putih – Anak-anak ibarat kain putih yang perlu dicorak oleh tukang yang mahir.
 Biru – Melambangkan suasana ketenangan untuk memudahkan pengajaran dan pembelajaran dalam menimba ilmu.
 Kuning – Melambangkan taat setia kepada ibu bapa, sekolah dan negara.
 Merah – Melambangkan keberanian dan kegagahan untuk menghadapi cabaran semasa menuntut ilmu dan seterusnya menghadapi dunia luar sekolah yang mencabar.

Piagam pelanggan sekolah
Kami warga SMK Taman Melati dengan penuh tekad dan iltizam berikrar dan berjanji akan menumpukan seluruh tenaga dan usaha kami untuk :-

 Memastikan semua murid yang ditempatkan di sekolah ini mendapat layanan yang sama dalam semua hal.
 Menyediakan keperluan murid dalam keadaan sempurna.
 Memastikan semua murid di sekolah ini meneruskan persekolahan sehingga ke tingkatan lima.
 Melayan ibu bapa dan masyarakat luar dengan sebaik mungkin.
 Sentiasa berlaku adil kepada semua pihak.
 Sentiasa bersedia dan sanggup menerima pandangan, cadangan, syor, teguran yang membina daripada semua pihak demi mempertingkatkan prestasi sekolah.

Lagu sekolah

Melangkah ke era wawasanBerbekal semangat wajaTekun dan gigih berusahaIkrar azam di dadaBerdisiplin, berilmu, berjayaCogan kata kami semuaRakan-rakan, ibu bapa dan guruGembeleng tenaga tanpa rasa jemuAgama serta bangsaNusa maju tercintaDicurahkan taat setiaKita kejar impianKita bina harapanTuju mercu kejayaanBersopan, beretikaLahir insan muliaSMKTM terus berjayaSMKTM terus berjaya

 Aktiviti kokurikulum 

 Kelab dan Persatuan 
 Persatuan Bahasa Melayu
 Persatuan Bahasa Inggeris
 Persatuan Seni Kreatif
 Persatuan Sejarah
 Persatuan Sains
 Persatuan Matematik
 Persatuan Geografi
 Persatuan Kemahiran Hidup
 Persatuan Agama Islam
 Persatuan Bahasa Tamil
 Kelab Kebudayaan
 Kelab Rukun Negara
 Kelab Ekonomi Rumah Tangga (ERT)
 Kelab Pengguna dan Keusahawanan
 Kelab Pencinta Alam Sekitar
 Kelab Keselamatan Jalan Raya
 Kelab Bimbingan dan Kerjaya
 Kelab Fotografi

 Unit Beruniform 
 Pasukan Bulan Sabit Merah (PBSM)
 Kadet Remaja Sekolah (KRS)
 Pasukan Kadet Polis (KP)
 Pasukan Kadet Bomba & Penyelamat Sekolah
 Pergerakan Puteri Islam Malaysia
 Pasukan Pengakap
 Pasukan Kadet Jabatan Pengangkutan Jalan (JPJ)
 Pasukan Pandu Puteri Malaysia

 Sukan dan Permainan 
 Balapan dan Padang (Olahraga)
 Bola Sepak
 Badminton
 Bola Tampar
 Sepak Takraw
 Bola Jaring
 Catur
 Hoki
 Bola Baling
 Futsal
 Bola Keranjang
 Ping Pong
 Silat Gerak Tempur Aliran Helang Buana Bersatu Malaysia
 Taekwando

 Rumah Sukan 
+Rumah SukanWarnaBendaharaLaksamanaPanglimaTemenggung
+SyahbandarDimansuhkan

 Alamat
Sekolah Menengah Kebangsaan Taman Melati,
Jalan Melati Utama 2, Setapak,
53100 Kuala Lumpur 
Nombor telefon: 03-41055193
Nombor faks: 03-41075193

 Pautan luar 
 Laman web baru PIBG
 Laman web rasmi PIBG  

Taman Melati
Kategori:Sekolah menengah kebangsaan di Kuala Lumpur